הוועדה המיוחדת לבחינת בעיית העובדים הזרים, כנסת 19, פרוטוקול מספר 45, 2014-07-15 10:30

מיכל רוזין: בוקר טוב לכולם, אני מתכבדת לפתוח את הישיבה בנושא מיגון בטחוני לעובדים זרים.

מיכל רוזין: לצערי יש פה קצת שיבושים, אבל נסתדר כך.

מיכל רוזין: אנחנו במתכונת מצומצמת, עד כמה שניתן נערוך ישיבה קצרה ועניינית.

מיכל רוזין: לצערי הרב, עד כמה שאני רואה, משרד הביטחון לא נמצא כאן למרות דרישה מפורשת שהם יהיו כאן.

מיכל רוזין: אין ספק שהם צריכים לתת את התשובות העיקריות, בהעדר המשרד להגנת העורף.

מיכל רוזין: אנחנו מתבשרים הבוקר, אנחנו מקווים ומתפללים כולנו להפסקת האש.

מיכל רוזין: ירי הטילים על ישראל מאז תחילת המבצע, בהחלט מטילים על כל אזרחי המדינה ובעיקר על אזרחי הדרום כמובן, פחד וחשש גדול.

מיכל רוזין: כולנו יודעים, שומעים ומודעים לקושי בקיום שגרת חיים, אנשים רבים לא מגיעים לשגרת עבודתם.

מיכל רוזין: אולי תועלה לדיון בוועדה אחרת, הסוגיה האם הם מפוצים על כך או לא, מרגע שלא הוחלט על אזור חירום, אבל זה באמת לא לוועדה הזאת.

מיכל רוזין: כאן, אנחנו אחראים על אנשים אחרים שהם באחריותנו, אותם הזמנו לכאן, הם עובדים אצלנו ורבים מהם עובדים בשטחים פתוחים.

מיכל רוזין: היום, אתמקד יותר בעובדי בניין וחקלאות מאשר בסיעוד.

מיכל רוזין: ראיתי שהוראות הגנת העורף הופצו גם בשפות השונות, בהחלט זה חשוב ובהחלט זה משמעותי.

מיכל רוזין: אני מניחה שמי שנמצא בבית עם מטופל סיעודי, מכיר את ההוראות ובדרך כלל יש לו מרחב מוגן.

מיכל רוזין: האינטרס שלנו הוא, כמובן, גם שהם ידעו לדאוג למטופלים וזה מצריך לתת להם את המידע הטוב ביותר.

מיכל רוזין: אני אישית נסעתי השבוע לאשדוד והסתובבתי על חוף הים, לא הסתובבתי על חוף, זה נשמע לא טוב, עברתי בחוף הים על מנת להסתכל על אזורי הבנייה.

מיכל רוזין: על חוף הים יש בנייה ענפה, וגם זה לדיון בוועדה אחרת.

מיכל רוזין: ראיתי פועלים רבים, חלקם אזרחי ישראל, בעיקר אזרחי ישראל הערבים, אבל גם עובדים זרים שעובדים בבניין שהם חשופים לחלוטין ואין להם מיגון.

מיכל רוזין: אני מדברת איתכם על אשדוד, ששם בכל רגע נופל טיל ובכל רגע אנשים מסכנים את חייהם.

מיכל רוזין: האנשים האלה נמצאים בעצם ללא מיגון, כאשר אין להם אפילו לאן לרוץ כי אין שם אפילו אזור להתחבא, בדומה לאלה שיוצאים מהרכב ומשתטחים ליד קיר יצוק או משהו כזה.

מיכל רוזין: פשוט חוף ים פתוח עם מבנים בבנייה.

מיכל רוזין: בנוסף לאזורים אלה, יש בדרום גם הרבה שטחים חקלאיים.

מיכל רוזין: אנחנו שומעים ברדיו חדשות לבקרים, שבמהלך המבצע נפל טיל בשטח פתוח, יורט לשטח פתוח, פעמים רבות השטחים הפתוחים האלה הם שטחים חקלאיים.

מיכל רוזין: מה קורה במקומות האלה עם העובדים שלנו שנמצאים שם?

מיכל רוזין: הם לא מקבלים ימי חופש ולא הפסקת עבודה.

מיכל רוזין: הם נמצאים בשטח, הם נמצאים בשטחים הפתוחים האלה, שאליהם מיירטים את הטילים.

מיכל רוזין: האנשים האלה פנו בשבועיים האחרונים ל"קו לעובד", עם טענות קשות מאוד על חשש לחייהם.

מיכל רוזין: הם לא מבינים מה קורה ואף אחד גם לא טורח להסביר להם, אף אחד גם לא הסביר להם מה קורה כאשר יש אזעקה ולאן הם הולכים.

מיכל רוזין: יתרה מזאת, שמענו גם דברים קשים יותר שלא נתנו להם להפסיק את העבודה כדי להגיע לשטח מוגן גם כשהייתה אזעקה.

מיכל רוזין: אני חושבת שהדבר הזה פשוט לא יתכן.

מיכל רוזין: אנחנו אחראים על האנשים האלה, אנחנו מביאים אותם לכאן.

מיכל רוזין: לא מזמן, חזרתי מסיור שבו ראיתי כיצד בוחנים אנשים, כדי להביא לכאן עובדים זרים לבניין.

מיכל רוזין: מאז ההחלטה להסכמים בילטראליים המדינה מתייחסת לכך בכובד רב ואחריות.

מיכל רוזין: לכן אחריות שלנו היא מהרגע שהם נוחתים כאן, האחריות היא לתת להם את המשכורת כנדרש, לדאוג לתנאי המגורים שלהם ובין כאשר כולנו נציבים בפני סכנת חיים תחת איימת הטילים, אנחנו נדרשים לדאוג גם לאורחים שלנו שבאים לכאן לסייע לנו בעבודה ובכלכלה.

מיכל רוזין: אני ארצה לשמוע גם מרשות ההגירה וגם מנציגי המשרדים השונים האם חשבו על העניין הזה, האם יש מענה.

מיכל רוזין: הנושא הזה עולה בכל פעם שמדינת ישראל נמצאת תחת איום.

מיכל רוזין: לצערי הרב, כאשר יש מצב רגיעה אנחנו לא עוסקים בסוגיה.

מיכל רוזין: זה לא טוב וזה לא נכון.

מיכל רוזין: אני מזכירה לכם שלגבי פצצות שהן לא קונוונציונליות דובר על ערכות אב"כ, ערכות מגן, האם מחלקים לעובדים זרים, לא מחלקים, מה המשמעות של הדברים.

מיכל רוזין: אני חושבת שלנו כאן בוועדה הזאת יש את האחריות.

מיכל רוזין: אין הורים אחרים, אין אחר שידאג לזה, אין וועדה אחרת שתדבר על זה.

מיכל רוזין: כאן אנחנו צריכים לדבר איך אנחנו מגנים עליהם.

מיכל רוזין: ראשית, אנחנו רוצים שהם ימשיכו להגיע לכאן כמו שאנחנו רוצים שתיירים יגיעו לכאן, שאנשי עסקים ומשקיעים יגיעו לכאן בעיתות שלום ובעיתות קשות כמו עכשיו.

מיכל רוזין: בוודאי גם העובדים הזרים.

מיכל רוזין: העובדים הזרים הם משאב במדינת ישראל שתורמים לכלכלה ועוזרים.

מיכל רוזין: הם לא עשו עוול.

מיכל רוזין: הייתם צריכים להיות איתי אתמול, חלק מהנוכחים היו בדיון של וועדת הפנים שדנה בצורך הכול כך חמור בהבאת עובדים זרים לבניין.

מיכל רוזין: אנחנו צריכים את העובדים האלה, אנחנו צריכים את הסיוע שלהם ואנחנו צריכים את העזרה לבניית המדינה ובניית הכלכלה שלה.

מיכל רוזין: בוקר טוב לך חבר הכנסת שמעון אוחיון, תודה לך שהגעת, אכן זה נושא חשוב ביותר.

מיכל רוזין: אנחנו צריכים לעזור לאורחים האלה שבאים לכאן כדי לעזור לנו בכלכלה הישראלית.

מיכל רוזין: אנחנו כל כך דורשים שיגיעו עוד ועוד זרים כי צריכים לכל מיני ענפים.

מיכל רוזין: ברגע שהם נוחתים כאן אנחנו אחראים על שלומם, ביטחונם, חייהם.

מיכל רוזין: אנחנו מדברים כאן לא פעם על נושא של בריאות, כיצד אנחנו דואגים לבריאותם, מדברים על רווחה, מדברים על הרבה מאוד היבטים.

מיכל רוזין: ההיבט הזה, מה לעשות לצערנו הרב, אנחנו נוטים ברגעי שלום ורגיעה לשכוח, לא להתייחס או לא לדבר על זה.

מיכל רוזין: רגע שיש הפסקת אש המקלטים מתמלאים פתאום באופניים ישנים וחפצים שונים.

מיכל רוזין: זה לא קורה רק לגבי עובדים זרים, זה שגרת חיינו.

מיכל רוזין: לכן, אנחנו לא פעם שוגים בכך שאנחנו לא נערכים ליום הבא.

מיכל רוזין: גם בעניין הזה יש להיערך ליום הבא.

מיכל רוזין: האם יחולקו ערכות מגן לעובדים זרים, האם יש מיגון לחקלאים בשטחים פתוחים?

מיכל רוזין: אמרתי שהם מסוכנים מאוד.

מיכל רוזין: האם יש מיגון לעובדי בניין?

מיכל רוזין: אגב, מנהל העבודה הישראלי נמצא איתם שם בשטח וגם לו אין לאן לברוח כאשר האזעקה נשמעת.

מיכל רוזין: כפי שאמרתי, באשדוד שבה הייתי האזעקות נשמעו לעיתים תכופות ביותר.

מיכל רוזין: השאלה כיצד אנחנו מגנים באמת על העובדים.

מיכל רוזין: ראשית ארצה לשמוע מרשות האוכלוסין והגירה, יוסי אדלשטיין, אנא תאמר לנו כיצד אתם, האם אתם חושבים על הדברים.

מיכל רוזין: ברור לי שמי שאחראי אינו נמצא כאן שבסופו של דבר הוא משרד הביטחון.

מיכל רוזין: אתם המיצגים של אותה קהילה ואת הצרכים שלה, האם נעשתה פנייה למשרד הביטחון?

מיכל רוזין: האם הדברים הועלו והאם יש באמת מענים?

מיכל רוזין: בואו נעלה כאן את הצורך במענים על מנת, אני מקווה שהפסקת האש תתפוס ויהיה לנו שקט, אבל כפי שאמרתי אסור לנו לעזוב את העניין.

מיכל רוזין: אנחנו צריכים להיערך לפעם הבאה, כמובן חס וחלילה שתהייה, אבל אם תהיה.

<יוסי אדלשטיין: בראשית דברי אני אגיד שלדעתי פיקוד העורף פעל בצורה מאוד יפה והכין הנחיות התנהגות בעת אירועים כאלה ואחרים במספר לא מבוטל של שפות.

<יוסי אדלשטיין: הן פוזרו גם על ידי העובדים שלו ונתלו בכל מיני מקומות, זה מופיע באינטרנט ובכל מקום.

מיכל רוזין: הופתעתי שזה לא היה ברוסית, בדיוק עכשיו חזרנו ממולדובה ואנחנו יודעים שיש 7,000 עובדות סיעוד שמטפלות במטופלים, וברוסית לא היה.

<יוסי אדלשטיין: בדיוק אתמול זה עלה גם אלי, ביקשתי לבדוק, אני חושב שיש גם ברוסית - - -

מיכל רוזין: לא היה ברוסית, אני עברתי על השפות.

מיכל רוזין: היה בתאילנדית, טיגרינית, אמהרית- את זה ראיתי ומשום מה ברוסית לא היה.

מיכל רוזין: מה גם, שהרבה מאזרחי המדינה הם דוברי השפה ואין ספק שזה יעזור גם להם.

<יוסי אדלשטיין: גם לי זה נראה קצת מוזר, אתמול הסבו את תשומת ליבי.

<יוסי אדלשטיין: שאלו אותי אם יש ברוסית, אמרתי שלא בדקתי את השפות, ביקשתי לבדוק.

<יוסי אדלשטיין: לגופו של עניין, אנחנו חושבים שהעובדים הזרים ובכלל הזרים שנמצאים כאן במדינת ישראל הם לא שונים מתושבי ואזרחי מדינת ישראל.

<יוסי אדלשטיין: הם צריכים לפעול בהתאם להוראות, כמו האזרחים הישראלים.

<יוסי אדלשטיין: את יודעת לא פחות טוב ממני, שיש לא מעט ישראלים שגם להם אין אמצעי מיגון, אזרחים ולא תיירים, הפועלים על פי הנחיות פיקוד העורף.

<יוסי אדלשטיין: אם זה בבניין, לזה יתייחסו מהתאחדות בוני הארץ, נכנסים בבניין לשטח שהוא הכי פחות חשוף כמו שמתנהגים בבית - - -

מיכל רוזין: אלו רק יסודות, אין כלום, הם חשופים.

מיכל רוזין: חבר הכנסת אוחיון אני משתפת אותך בזה שהייתי באשדוד, ניגשתי לחוף הים איפה שיש בנייה מאסיבית.

מיכל רוזין: אמרתי שהבנייה על חוף הים שם זה נושא לוועדה אחרת שאני עוסקת בה, הם שם חשופים לשמיים, הם הסתכלו על היירוטים.

<יוסי אדלשטיין: שוב, אני אומר, כשאת אומרת 'חשופים לשמיים' זה גם ישראלי וגם הזר.

<יוסי אדלשטיין: במקרה אני הייתי בנתיב העשרה בשבוע שעבר ודיברתי עם אחד החקלאים שאמר לי, "אני נשכב בשוחה בשטח והתאילנדי נשכב לידי".

<יוסי אדלשטיין: כלומר, אין כאן פתרונות קסם מיוחדים לישראלים, שלא נותנים אותם לזרים.

<יוסי אדלשטיין: כולם מתנהגים וממלאים את הנחיות פיקוד העורף לטוב ולרע.

<יוסי אדלשטיין: שאלתי אותו "אתה בשטח, מה אתה עושה?".

<יוסי אדלשטיין: הוא אומר "אני נשכב בשוחה והתאילנדי על ידי".

<יוסי אדלשטיין: אין לישראלי אמצעי מיגון שלתאילנדי אין.

מיכל רוזין: לא זה מה שאמרתי.

מיכל רוזין: הזכרתי גם את מנהלי העבודה הישראליים.

מיכל רוזין: אני שואלת האם באמת, אגב, אני מקווה שכולם נוהגים כמוהו ולא משאירים לבד את הפועלים בשדה ואומרים 'תמשיכו לעבוד לבד בשדה.

מיכל רוזין: גם אלו עדויות שקיבלנו.

מיכל רוזין: השאלה, - - -

<יוסי אדלשטיין: אני לא חושב שזה המצב.

<יוסי אדלשטיין: אנחנו מדברים עם החקלאים, אנחנו מדברים עם המעסיקים.

<יוסי אדלשטיין: במקרה אני הייתי בנתיב העשרה, פגשתי כמה מעסיקים ודיברתי איתם, להנחתי כך הם נוהגים.

<יוסי אדלשטיין: אני לא חושב שיש איזה פתרון קסם אחר שאפשר למצוא אותו.

שמעון אוחיון: בקטע הזה קשה לקבל את זה.

שמעון אוחיון: יש גם את עניין הנראות, ריכוז האוכלוסייה של העובדים הזרים שנמצא במקום כזה, בוודאי שזה מחייב גם התייחסות.

שמעון אוחיון: נכון שכולם כמו כל האזרחים.

שמעון אוחיון: תרשי לי להביא משהו מתוך העולם היהודי, היהדות.

שמעון אוחיון: היהדות אומרת שאם יש לך עובד, אם יש לך עבד עברי על אחת כמה וכמה שהוא איננו עבד, אם יש לך אוכל מסוים תן אותו קודם כל לפועל.

שמעון אוחיון: אם יש לך מיטה אחת, יש לך שמיכה אחת תן את השמיכה קודם תיתן לעובד שלך.

שמעון אוחיון: אתה יכול לישון איפה שאתה רוצה, תן קודם לעובד שלך.

שמעון אוחיון: כלומר, דווקא היהדות מכבדת.

שמעון אוחיון: אני חושב שצריך למצוא מענה.

שמעון אוחיון: ראיתי בניצן למשל, שם יש את השוחות דרך הצינורות המיוחדים שהם בתוך האדמה, זה לא מי יודע מה, אבל לפחות זה פתרון.

שמעון אוחיון: אולי שהיו כמה כאלה בשדות או ליד חממות שאנשים יוכלו לרוץ, לפחות זה.

שמעון אוחיון: ראשית זה אנושי וחלילה שמישהו יחשוב שדמם פחות סמיך מדמם של אחרים בעניין הזה.

שמעון אוחיון: תמיד יש לי ויכוחים עם היושבת ראש, אבל להגן על העובד הזר שעובד כאן, שאנחנו לקחנו וגייסנו אותו, אנחנו צריכים לעשות משהו גם בשבילו.

שמעון אוחיון: צריך לגלות רגישות גם לנראות בגלל הריכוזיות.

שמעון אוחיון: מדובר במאות עובדים, אם לא באלפים שנמצאים באזור הזה.

שמעון אוחיון: אני מקווה שבנושא הזה יפסיק הזלזול וישמע כאילו אנחנו אומרים 'בסדר, שם יחטיפו'.

שמעון אוחיון: שם יהיה טפטוף, ולא מדובר בטפטוף של מי גשם, מדובר בטפטוף מטחי קטיושות וטילים וכל הדברים האלה.

שמעון אוחיון: לדעתי, בקטע הזה צריך לחשוב וחבל שלא נמצא כאן משרד הביטחון.

שמעון אוחיון: צריך לפנות לפיקוד העורף, כדי שביחד יבנו את אותן שוחות מתחת לאותם צינורות, אני לא יודע איך קוראים להם אבל ראיתי את זה בניצן.

שמעון אוחיון: אני לא יודע אם ראית את זה - - -

<יהודית כרמי: יש פעמון ויש צינורות.

<יהודית כרמי: הפעמון זה מגוניות ויש צינורות - - -

מיכל רוזין: לפעמון נכנסים בערך שלושה איש, ניסיתי את זה בעצמי בעמידה, אולי קצת בישיבה.

מיכל רוזין: על 20 תאילנדים יש פעמון.

שמעון אוחיון: בצינורות הוא חשוף בשני הצדדים.

שמעון אוחיון: הצינור פתוח, אבל לפחות מלמעלה הוא מוגן כי הוא בתוך האדמה.

שמעון אוחיון: הוא יכול להכיל קבוצה של 20-30.

שמעון אוחיון: אם כמה כאלה יהיו מפוזרים באזורים - - -

<יהודית כרמי: לא כל כך הבנתי למה התכוונת כשאמרת צינורות.

<יהודית כרמי: אני ממשרד החקלאות, יש לי כאן נתונים על כמה מיגנו עד עכשיו, כמה חקלאים יש לנו וכמה עובדים יש שם במקום.

<יהודית כרמי: אם העובד נמצא בשטח ויש לו רק 15 שניות, נראה לי שכאן הבעיה כי גם אם ישימו לו את המיגונית באיזה מקום, איך הוא מגיע תוך 15 שניות אליה.

<יהודית כרמי: אני חושבת שזאת הבעיה.

<יהודית כרמי: אולי מכאן צריך לחשוב - - -

שמעון אוחיון: לבנות לו מיגונית צמודה שתלך איתו?

שמעון אוחיון: נכון, יש בעיה של זמן, 15 שניות, אני מקבל שלא בכל מקום יש את ה- 30 שניות שהוא יכול לרוץ מהשטח, מהחממה או מהאזור שהוא נמצא לאותו קטע מוגן.

שמעון אוחיון: עדיין זה יותר טוב מאשר לא לעשות כלום ולהגיד לו "תשכב".

שמעון אוחיון: גם אם הוא שוכב ליד המעסיק שלו, עדיין מבחינה מוסרית ובוודאי מבחינת הנוראית וגם בגלל שכלל האוכלוסייה במדינת ישראל איננה במצב הזה, הייתי רוצה שכלל אוכלוסיית העובדים הזרים תקבל יחס שונה.

מיכל רוזין: אני חייבת להגיד שזה רעיון מצוין וצריכה להיות הנחיה גם אם לא למבצע הזה שאנחנו מקווים שיסתיים הבוקר, אלא.

מיכל רוזין: להבא, אין ספק הנחיה כמו שמחייבים לשים את אותו פעמון.

מיכל רוזין: את תכף תדברי על הפעמונים האלה.

מיכל רוזין: אני אומרת לך, הייתי במושב שהיה שם פעמון והיו 20 תאילנדים במגורים רעועים, בפעמון הזה לא יכולים להיכנס, את יודעת מה, עשרה עומדים סרדינים.

מיכל רוזין: זה לא פתרון כשכל הלילה יש אזעקות, מישהו בוודאי יישאר בחוץ, בוודאי גם בשדות.

מיכל רוזין: אם אפשר למצוא פתרון לחייב אותם לשים כמה צינורות כאלה באזור חקלאי, שירצו לשם.

מיכל רוזין: נכון שזה נורא, שמעתי אימהות מניצן שמספרות עד כמה קשה להיכנס אליהם עם ילדים.

<יוסי אדלשטיין: כבוד היושבת ראש, אני חושב שבסך הכול המעסיקים הישראלים מתייחסים לעובדים שלהם בצורה מכובדת - - -

מיכל רוזין: זה גם בשביל המעסיק, אם אתה אומר שהוא נמצא בשטח איתם, גם הוא צריך מיגון.

<יוסי אדלשטיין: אולי כאן צריך לפנות למשרד הביטחון על מנת שהוא יתקצב.

<יוסי אדלשטיין: אני לא חושב שאפשר להשית על החקלאי כעת למגן.

<יוסי אדלשטיין: אני מניח שהמעסיקים גם בבניין וגם בחקלאות וגם בשאר המגזרים, להם העובדים האלה חשובים, הם יקרים והם דואגים להם.

<יוסי אדלשטיין: העובדה שהחקלאי שוכב ליד התאילנדי שלו בשטח הפתוח כי זה מה שיש לו.

מיכל רוזין: אנחנו רוצים שלשניהם יהיה מיגון.

<יוסי אדלשטיין: זאת פנייה שצריכה לצאת - - -

מיכל רוזין: אני רוצה להקריא לכם את התנצלות משרד הביטחון.

מיכל רוזין: הם התנצלו.

שמעון אוחיון: אני מתנצל, אני נאלץ לצאת.

שמעון אוחיון: תודה לך, תרמת לנו לדיון.

מיכל רוזין: משרד הביטחון, הם בדקו את העניין עם לשכת הרמטכ"ל.

מיכל רוזין: הם שבים וחוזרים להתנצל שהם לא יכלו לשלוח נציג מכיוון שהאנשים מאוד עסוקים במלאכה עצמה.

מיכל רוזין: הבעיה התעוררה גם בוועדות נוספות.

מיכל רוזין: נקווה כשנזמן אותם להבא הם באמת יבואו.

מיכל רוזין: אני מתחייבת כאן שאעשה ישיבת המשך, ישיבת מעקב, גם בימי רגיעה כי לא נכון לטפל בזה בעת חירום.

מיכל רוזין: אנחנו נזכרים בזה באמת ברגעים כאלה, אני מודה שגם אני.

מיכל רוזין: יהודית מיד אתן לך להמשיך.

מיכל רוזין: יוסי, ראשית חבר הכנסת אוחיון הפריע לך באמצע דבריך.

מיכל רוזין: שנית, אם תוכל להתייחס לנושא הערכות שלעלה בפעם שעברה, ומה נגמר בעניין חלוקת ערכות מגן.

<יוסי אדלשטיין: אני חושב שזה נסגר כבר.

<יוסי אדלשטיין: זה נוהל של פיקוד העורף שאומר שיש לחלק גם לזרים ולא רק לעובדים זרים.

<יוסי אדלשטיין: כל אחד יכול לפנות לבית הדואר.

<יוסי אדלשטיין: זה נסגר כבר מזמן, עוד באיומי הגז הקודמים.

מיכל רוזין: תודה.

מיכל רוזין: אני רק בודקת ומוודא שזה בוצע.

מיכל רוזין: כשיגיע לכאן משרד הביטחון נוודא אם פוזר הנוהל, האם העובדים זרים יודעים בכלל שהם יכולים לגשת לקחת וכדומה.

מיכל רוזין: היית באמצע דברייך, תרצה להשלים?

<יוסי אדלשטיין: את זה צריכה מערכת הביטחון לתקצב.

<יוסי אדלשטיין: אני לא רוצה להיכנס לתחום שלהם, אבל אני יודע שיש לא מעט יישובים של אזרחי מדינת ישראל שעדיין לא קיבלו את המענה.

<יוסי אדלשטיין: שמעתי - - -

מיכל רוזין: לצערי הרב, שמענו שגם גני ילדים.

<יוסי אדלשטיין: גני ילדים וגם באשקלון, אין להם עדיין פתרון מיגוני.

<יוסי אדלשטיין: לדעתי זו בעיה כלל - - -

מיכל רוזין: מעלים את הנושא הזה כמעט בכל וועדה.

מיכל רוזין: אתה צודק, חשוב שגם אנחנו נעלה את הנושא.

מיכל רוזין: בוא לא נעשה השוואות, כולם צריכים מיגון.

<יוסי אדלשטיין: בהחלט.

<יוסי אדלשטיין: הבעיה קיימת לכלל אזרחי המדינה.

<יוסי אדלשטיין: כפי שראינו, בפעם הזאת לא מדובר רק באזור הדרום, ראינו שגם באזור הכרמל נפלו טילים, גם שם נפלו טילים.

מיכל רוזין: אני מסכימה איתך לחלוטין.

מיכל רוזין: כאן אני פונה אליך יהודית.

מיכל רוזין: בכל זאת גם כשאין לך מיגון יש כל מיני הנחיות של פיקוד העורף כמו לצאת לחדר מדרגות, לעמוד ליד קיר הבית שהוא בטון יצוק, איציק יתקן אותי כי אני לא מבינה.

מיכל רוזין: תשאלו אותו מה קרה כשניסיתי לעשות טייח, אפילו את השפכטל החזקתי הפוך.

מיכל רוזין: השאלה, בכל זאת יש הבדל בין בית שאינו מוגן לבין שטחים.

מיכל רוזין: כשאנחנו מדברים על כך שבשטחים שהם שטחים חקלאיים, אני מדברת בעיקר על דרום הארץ ואולי הצפון.

מיכל רוזין: אנחנו יודעים שהמגורים הם בדרך כלל לא מאוד עמידים, מצד שני, ממה שאני חוותי בעניין הפעמונית הזאת, אליה לא נכנסים שלושה.

מיכל רוזין: בסדר, נכנסים עשרה שעומדים סרדינים, עדיין באותו מקום נמצאים 20 שהם גברים ונשים ביחד כמו למשל במקום שאני הייתי.

מיכל רוזין: ממש נכנסתי לפעמונית הזאת, נכנסתי רק כדי לקבל את התחושה.

מיכל רוזין: מה עושים?

מיכל רוזין: מהן ההנחיות?

מיכל רוזין: האם יש בכלל הנחיות?

מיכל רוזין: אילו אמצעים אתם נותנים להם?

מיכל רוזין: אפרופו לדאוג לחקלאים עצמם.

מיכל רוזין: האם יוצאת המלצה, הנחייה?

מיכל רוזין: בוודאי נדבר עם משרד הביטחון ונשאל האם ניתן להביא אמצעי מיגון נוספים שיהיו גם בשטח.

מיכל רוזין: הרי שטח חקלאי לא משתנה, אולי משנים גידולים, העונות משתנות אבל השטח הוא אותו שטח.

<יהודית כרמי: על חלק מהדברים שציינת לא אוכל לענות לצערי כי מי שמתעסק הוא מנהל מחוז הנגב שנמצא כרגע בסיור.

<יהודית כרמי: תוך כדי אני מנסה לשאול אותו שאלות.

<יהודית כרמי: שמו יואב מורג הוא זה שמתעסק בזה.

<יהודית כרמי: הוא נתן לי את הנתונים.

<יהודית כרמי: אני באמת לא יודעת לענות לגבי ההנחיות לחקלאים ולעובדים שם ואיך זה עובד.

<יהודית כרמי: אבדוק ואחזור אליך כמה שיותר מהר.

<יהודית כרמי: מהנתונים שיש אצלי, כשאנחנו מסתכלים על עוטף עזה אנחנו מתייחסים לאזור שהוא מ-0 עד 7 ק"מ, יש לנו 502 חקלאים ו-3,600 עובדים זרים.

<יהודית כרמי: כיום יש 374 מיגוניות: 280 פעמונים, 100 צינורות.

<יהודית כרמי: אני לא יודעת להגיד אם הם נמצאים בשטח או ליד מקום המגורים יותר.

מיכל רוזין: נאמר שלמעלה מ-4,000 אנשים חשופים רוב היום.

מיכל רוזין: אגב, נסעתי בדרום ואתה רואה שהפעילות קיימת, השדות מעובדים.

מיכל רוזין: אנחנו מדברים - - -

<יהודית כרמי: למרות שאני יודעת שיש כאלה שהעובדים עזבו אותם, שיצאו משם.

<יהודית כרמי: פנו אלי כמה חקלאים שאמרו שהעובדים נטשו.

מיכל רוזין: יוסי, חבל שברשות הדיבור שלך לא ספרת לנו, אני חושבת שזו נקודה חשובה - - -

<יוסי אדלשטיין: היו מספר פניות של עובדים שפחדו וביקוש לעבור.

<יוסי אדלשטיין: הם עברו קצת צפונה.

<יוסי אדלשטיין: חלקם חזרו כי הם הבינו שאין הבדל מבחינת האזעקות מפה לפה.

<יוסי אדלשטיין: זו לא איזו תופעה - - -

מיכל רוזין: עדיין יש הבדל לבין מי שנמצא בעוטף עזה לבין מי שנמצא צפונה משם.

מיכל רוזין: בכל זאת בדרום שונה מאוד.

מיכל רוזין: גם בפתח תקווה נכנסתי עם הילדים לממד ועדיין זה לא כמו אשדוד.

<יהודית כרמי: במבצע הקודם יש לנו עובד זר שנפגע מאוד קשה.

<יהודית כרמי: לדעתי עד היום הוא בארץ בשיקום.

<יוסי אדלשטיין: ב"עופרת יצוקה" זו הייתה סוגיה מורכבת.

<יוסי אדלשטיין: שם לקחנו את העובדים בצורה מרוכזת והעברנו אותם.

<יוסי אדלשטיין: במקרה הזה לא עלו סוגיות מורכבות כמו ב"עופרת יצוקה".

מיכל רוזין: מה ההבדל?

<יוסי אדלשטיין: לא יודע.

מיכל רוזין: אורך הזמן?

<יוסי אדלשטיין: או אורך הזמן, או המאסיביות או שהם התרגלו.

<יוסי אדלשטיין: תראי, אלה שנמצאים בטווח של ה-40, בשטחים האלה שם זו כבר שיגרה.

מיכל רוזין: אני מדברת עם אימא שיושבת בממד באזור אשדוד גן יבנה, הילדים ישנים כבר בממד וכל עשר דקות במהלך השיחה היא אומרת לי "אני רצה, אני רצה".

מיכל רוזין: זה לא אותו דבר כמו טפטופים - - -

<יוסי אדלשטיין: נכון, אבל כל אלה שנמצאים בקרבה, באזורים האלה יש ריכוז חקלאים, אצלם הטפטוף הוא יומיומי.

<יוסי אדלשטיין: כלומר, המבצע הזה לא מהווה איזו מהפכה מרעישה - -

מיכל רוזין: כמה עובדים ביקשו לעבור?

<יוסי אדלשטיין: בודדים.

<יוסי אדלשטיין: זה לא הגיע כדרישה, פה היה טלפון לגבי אחד או שניים - - -

מיכל רוזין: והעברתם?

<יוסי אדלשטיין: נאלצנו להעביר - - -

מיכל רוזין: לאן?

<יוסי אדלשטיין: לאן אני יכול להעביר אותם?

<יוסי אדלשטיין: העברתי אולם לכיוון גבע כרמל, היו שניים שעברו וחזרו חזרה.

<יוסי אדלשטיין: זה היה ממש מינורי, לא כתופעה ולא כדרישה של העובדים וגם לא של החקלאים.

<יהודית כרמי: זו לא איזו תופעה נרחבת, אבל כן פונים חקלאים ואומרים לי שהעובד עזב, העובד ברח.

מיכל רוזין: זאת אומרת לא רק דרך רשות ההגירה בצורה מסודרת, פשוט נעלמו.

<יהודית כרמי: כן.

<יהודית כרמי: אבל לא כתופעה נרחבת ששמתי לב.

<יהודית כרמי: יכול להיות שבעוד שבוע אני אקבל - - -

מיכל רוזין: סליחה יהודית, אני מפריעה לך לעוד רגע.

מיכל רוזין: יוסי, האם בנושא של החקלאות למשל, האם שגרירות תאילנד עודכנה בעניין כדי שאם הם מקבלים את הטלפונים מהעובדים ידעו להרגיע, ידעו להסביר, לתת מענה.

<יוסי אדלשטיין: שגרירות תאילנד מעודכנת באופן שוטף, מאחר ואנחנו עובדים עם הסכם בילטראלי מולם, יש קשר יומיומי עם הקו החם.

<יוסי אדלשטיין: שגרירות תאילנד מעודכנת בכל הנושא ובכל מה שקורה.

מיכל רוזין: אני ארים טלפון לשגריר ואעדכן אותו, גם לגבי הישיבה שהתקיימה כאן וגם על הדברים שנאמרו.

<יהודית כרמי: עוד קצת נתונים שנמסרו לי: משנת 2006 ועד היום היה את המיגון שתוקצב על ידי משרד החקלאות ומשרד הביטחון, גם המשרד לפיתוח הנגב והגליל הקצה בשנה אחת עזרה במימון.

<יהודית כרמי: האומדן היה בערך 8 ל-9 מיליון שקל עד היום.

<יהודית כרמי: יש דרישה לעוד 250 מיגוניות בשלב זה.

<יהודית כרמי: רוצים גם להרחיב.

<יהודית כרמי: עד היום זה לטווח של 0 עד 7 ק"מ, רוצים להרחיב את זה לגבולות 0 עד 20 ק"מ.

<יהודית כרמי: עלותה של כל מיגונית היא בסביבות 30 אלף שקל.

מיכל רוזין: 40 אלף שקל.

מיכל רוזין: את מדברת על הפעמונית?

<יהודית כרמי: על הפעמונית.

<יהודית כרמי: משהו נוסף שמסר מנהל המחוז.

<יהודית כרמי: כל מיגונית ששמים, הכול נעשה בתיאום עם פיקוד העורף, בהתאם לשיקולים שלהם הם מנחים איפה לשים.

<יהודית כרמי: לא שמים ליד כל חממה אלא במקומות שבאמת רואים שהדרישה שם היא הגבוהה ביותר והנחוצה.

<יהודית כרמי: אלו הנתונים שיש לי.

<יהודית כרמי: אני בקשר SMS ב-ONLINE לכן אם יש עוד משהו נוכל להתעדכן.

מיכל רוזין: תודה רבה יהודית.

מיכל רוזין: לדעתי אלו בהחלט נתונים חשובים שנותנים תמונה קצת יותר רחבה לגבי הסוגיה.

<לינה רשף: אני היועצת המשפטית של התאחדות האיכרים ואני מבקשת להתייחס לנושא הזה ברמה המערכתית.

<לינה רשף: כולנו נשמח שתהייה עכשיו הפסקת אש, מבלי קשר אני מבקשת להתייחס לנושא מכמה זוויות.

<לינה רשף: חבל באמת שמשרד הביטחון לא נמצא כאן כי אנחנו מבינים שהעמדה הרשמית שלו היא לא לממן ולא לתגבר את האזורים האלה למרות שהמדינה החליטה להקצות 400 מיליון שקל לתגבור אמצעי מיגון כאלה ואחרים.

<לינה רשף: כיפת ברזל לא מיירטת בשטחים פתוחים כך שהמדינה לא מציעה אלטרנטיבה ומצד שני לא מוכנה כרגע, לפחות זו עמדת משרד הביטחון, לתקצב את זה.

<לינה רשף: די ברור בעיניי שחובתה של המדינה להקצות איזו שהם אמצעי מיגון.

<לינה רשף: אם היא מחליטה שלא אז שתביא אמצעי מיגון אלטרנטיביים ותקצה לזה תקציבים ושלא להפקיר ולהגיד "החקלאים יסתדרו בעצמם וימצאו אלטרנטיבות ופתרונות" – זה מצד אחד.

מיכל רוזין: שישכבו בשוחה כמו שאומר יוסי.

<לינה רשף: כן "יהיה בסדר" עם הידיים על הראש.

<לינה רשף: ברמה האופרטיבית, גם אם כרגע היו פניות ספורות, ברמה האופרטיבית זה אומר שזה פוגע בחקלאות עצמה, זה פוגע בקטיף כי יש גם פאניקה, גם מפסיקים פעילות.

<לינה רשף: כשאין אלטרנטיבות בשטח הם גם ממש לא כל כך רוצים לצאת לשטח לפעול ולעבוד.

מיכל רוזין: מה קוטפים עכשיו?

<לינה רשף: אני לא יודעת, אני אבדוק.

מיכל רוזין: נציגת התאחדות האיכרים צריכה לדעת לשלוף את זה.

<לינה רשף: אני אבדוק.

<לינה רשף: יש קטיף עכשיו - - -

<יוסי אדלשטיין: בדרום יש עכשיו בוטנים.

<לינה רשף: מצד אחד יש כאן חוסר בהקצאת משאבים כדי למגן.

<לינה רשף: באמת מדובר בחיי אדם.

<לינה רשף: עובדים זרים, עובדים ישראלים זה לא כל כך משנה כי מדובר בחיי אדם.

<לינה רשף: מצד שני, זה שאין חלופות ואלטרנטיבות זה פוגע במעסיקים ובחקלאות עצמה.

<לינה רשף: כך שבאמת אם תהייה הפסקת אש עכשיו חייבים למצוא איזו אלטרנטיבה או פתרון, להקצות משאבים ולהתייחס לעניין בכובד ראש ולא ביטול שאומר 'עכשיו הכול בסדר עד הפעם הבאה'.

<לינה רשף: אז שוב נשב מסביב לשולחן ושוב יחליט משרד הביטחון לקצות 400 מיליון שקל למיגון כאלה ואחרים ולהפקיר את החקלאים.

<לינה רשף: אני מזכירה, בשולחן הזה אולי כולם יודעים, החקלאות גם כך ניזוקה מכל מיני היבטים, יש הרבה מאוד קשיים שהחקלאים מתמודדים איתם.

<לינה רשף: אני מבקשת להוסיף גם את זה.

מיכל רוזין: בהחלט, תודה רבה לך.

מיכל רוזין: יצחק גורביץ', התאחדות בוני הארץ.

מיכל רוזין: מה אתה אומר לי על הפועלים באשדוד שנמצאים על חוף הים?

<יצחק גורביץ': אתמול השתתפתי בוועדת חוץ וביטחון של הכנסת שעסקה בין היתר בהגדרה מהו המרחב בגינו יינתן פיצוי וכדומה.

<יצחק גורביץ': הנושא של המיגון כמובן עלה.

<יצחק גורביץ': זה רק מידע אישי, תקציב משרד הביטחון, תקציב משרד הביטחון לא מממן מיגון.

<יצחק גורביץ': כלומר, פיקוד העורף ומשרד הביטחון נותנים בסך הכול הנחיות וגם לתת מיגון במקרים שיש צורך כשאחרים לא יכולים להיערך לנושא הזה.

<יצחק גורביץ': המימון הוא של המדינה כמו שהנחיות - - -

מיכל רוזין: כל מימון הוא של המדינה, השאלה דרך איזה משרד.

<יצחק גורביץ': למשל ההנחיות של פיקוד העורף למועצות מקומיות הן למגן אזורים מסוימים וכדומה.

<יצחק גורביץ': במצבים מסוימים שמשרד הביטחון צריך לסייע בהרכשה של מבנים יבילים וכדומה, הוא יכול לעשות את זה.

<יצחק גורביץ': אגב, זה לא תפקידו של משרד הביטחון.

<יצחק גורביץ': למה אני מעלה את זה, אולי לא נקרא - - -

מיכל רוזין: לא ניכנס לזה.

מיכל רוזין: המדינה עובדת דרך משרדי ממשלה וכך מועברים הכספים.

מיכל רוזין: אם היא מעבירה את זה לרשויות המקומיות הכסף עובר דרך משרד הפנים, זה עניין של חיבור עם המשרדים.

מיכל רוזין: מכאן הפנייה שלי ליוסי אדלשטיין, כאן גם משרד הפנים צריך לקחת אחריות בין אם היא תקציבית בין להגיד למשרד הביטחון "אנחנו מבקשים עזרה גם בעניינים האלה".

מיכל רוזין: כמובן כמו שהם פונים בעניין גם לרשויות מקומיות, בוודאי אתם צריכים לפנות בנושא הזה.

<יצחק גורביץ': אני חושב שהדיון מאוד חשוב מהיבט פשוט, אולי אפשר למפות את המצבים בהם חשופים עובדים זרים לסכנות הביטחוניות ולדרוש מפיקוד העורף הנחיות ברורות באותם מצבים.

<יצחק גורביץ': למשל, האם אפשר להטמיע חלק מהנחיות ביטחון דרך המעסיקים או דרך מנהל העבודה.

<יצחק גורביץ': כלומר, האם מנהל העבודה צריך לדעת בעת חירום ומה, אני מתייחס לאתר בנייה, אני לא חושב שפועל מקומה 15 יוכל לרוץ מהר, הוא אולי יוכל לקפוץ מהר, בדקה וחצי לאזור מוגן.

<יצחק גורביץ': אם ננפה את המצבים אולי נוכל לדורש תשובות דרך פיקוד העורף לשאלה איך צריך להתנהג בכל אחד מהמצבים.

מיכל רוזין: אם הוא בקומה 15, סביר להניח שיש לידו קיר בטון שהוא יכול לעמוד לידו.

מיכל רוזין: הבעיה כמו שאמרתי, כשהוא עומד בשטח חשוף ואין לו לאן לרוץ.

מיכל רוזין: אם הוא עובד בבניין ולידו יש מקום שאפשר, כמובן, אנחנו יודעים שאנחנו מדברים על מצבים חריגים, אבל הם קיימים.

<יצחק גורביץ': לדעתי צריך לתת את הדעת לסוגיה של המגורים ולא רק בחקלאות.

<יצחק גורביץ': אם יש מחנות של עובדי בניין שגרים במבנים יבילים - - -

מיכל רוזין: מחנות?

<יצחק גורביץ': לא כל מחנה הוא שלילי.

מיכל רוזין: לא.

מיכל רוזין: ניסיתי להבין את המושג שהשתמשת בו.

<יצחק גורביץ': אם הם גרים במבנים יבילים, אולי בעת חירום צריך לחייב העמדת מיגוניות.

<יוסי אדלשטיין: שמנהל אתר הקרוואנים, שהוא יציב שם.

מיכל רוזין: צריכה להיות הנחיה כי אף אחד לא יציב מעצמו כמו שאף אחד לא יבנה בבית ממד אלא אם החוק חייב אותו.

מיכל רוזין: כן, החוק חייב.

מיכל רוזין: אתה צודק צריך שיהיו הנחיות ברורות לחלק מהמגורים.

<לינה רשף: כן, אבל את לא יכולה להשית עלויות בלי איזו תועלת מסחרית.

<לינה רשף: ממ"ד (מרחב מוגן דירתי) בבית לצורך העניין, בסופו של דבר יש דירה שהיא שלי ובבעלותי ואני - - -

מיכל רוזין: ואת משלמת על כך שיש בה ממ"ד.

<לינה רשף: אבל אחר כך כשאני מוכרת אותה, כאן מדובר באיזו חבות של המדינה - - -

מיכל רוזין: כן, אבל כעת איציק ברשות דיבור.

מיכל רוזין: אני מסכימה איתך שזו חבות של המדינה ועדיין יש אחריות של המעסיקים.

מיכל רוזין: הם רוצים את העובדים, הם צריכים את העובדים לעבודה, חלק מהעניין זה לדאוג למגורים הנאותים שלהם וגם לביטחונם.

מיכל רוזין: זה חלק מהעניין.

מיכל רוזין: זה לא ויכוח בינינו, הנקודה הובהרה.

מיכל רוזין: בבקשה איציק.

<יצחק גורביץ': שוב, כאן צריך לתת כלים למעסיק איך להנחות את העובד הזר במצב חירום.

<יצחק גורביץ': לדעתי הדברים האלה צריכים לבוא מראש דרך הנחיות פיקוד העורף ואז לתרגם אותן לשפות הרלוונטיות.

<יצחק גורביץ': בדיון שהיה אתמול, שהיה מאוד רלוונטי, יש הבחנה בין שטח שהוא בטווח 0 ל-7 ק"מ ומ-7 ל-40 ק"מ.

<יצחק גורביץ': הערות קצת יותר מחמירות מדברים שעלו בדיון.

<יצחק גורביץ': זה היה דיון גלוי ולכן מה שאני אומר זה גלוי.

<יצחק גורביץ': 85% מהשיגורים היו לכיוון טווח של 7 עד 40 ק"מ.

<יצחק גורביץ': אני חושב שהעובדים חשופים גם במקומות אחרים, אבל כשאני מתייחס לעובדים הכוונה היא לא רק לעובדים זרים, כמובן שגם הישראלים חשופים לאותה סכנה.

<יצחק גורביץ': אני חושב שטוב מאוד שתצא מכאן דרישה ראשית למיפוי אותם מצבים.

<יצחק גורביץ': כן תוכלי לקבל מאיתנו את אותם מצבי חירום, כלומר עובד בבניין מה קורה כשהוא בקומה 10 לדוגמה.

<יצחק גורביץ': או לגבי עובד חקלאי כשהוא עובד בשטח - - -

מיכל רוזין: כן קיבלתי את ההמלצה שלך, אבל מיפוי אפשרי יותר לביצוע בתחום החקלאות.

מיכל רוזין: כמו שאמרתי, שדה לא מזיזים.

מיכל רוזין: בבניין אתה בונה בנין, בעוד שנתיים, לצערי תהייה המערכה הבאה כי לא יגיעו להסדר מדיני, לא תדע - - -

<יצחק גורביץ': למשל מקומות שאנחנו עובדים למשל כבישים, סלילת כבישים שם אין כלום, יש הנחת צינורות ששם יש רק את הנחת הצינורות ולאחר שהם מונחים שם אין כלום.

מיכל רוזין: טוב, אנחנו לא יכולים לדעת תוך שנתיים איפה יעבדו עובדי הבניין בעוד שנתיים, להבדיל מחקלאים שאנחנו כן יודעים איפה הם יעבדו.

<יצחק גורביץ': נכון, אבל לפחות את ההנחיות - - -

מיכל רוזין: זה בוודאי, זה ברור שאלו הנחיות, בוודאי.

מיכל רוזין: תודה רבה.

<יונתן פז: אני מCIMI- אני רק רוצה להוסיף מספר - - -

מיכל רוזין: תספר לנו אם היו פניות לקו החם.

<יונתן פז: כן.

<יונתן פז: אני אתייחס גם לזה וגם למספר דברים שאולי מתוכננים לעתיד.

<יונתן פז: כמו שציינת קודם, אני חושב שהמפתח הוא בפעילות ברגיעה.

<יונתן פז: כל מה שמוכן במצב שקט יופעל בהצלחה יתרה בחירום, אני מקווה.

מיכל רוזין: אני מסכימה.

<יונתן פז: כמה דברים שאני רוצה לעדכן.

<יונתן פז: חודש וחצי לפני "צוק איתן" ישבתי בפגישה עם פיקוד העורף.

<יונתן פז: הנושא של עובדים זרים בחירום, כאן אני מצטט את פיקוד העורף, בואו נגיד שהוא נמצא בחיתוליו מבחינת העשייה.

<יונתן פז: לדעתי באמת היה מאמץ מאוד מכובד לתרגם ולהנגיש, אבל יש דרך לעשות.

<יונתן פז: באזור חודש ספטמבר אנחנו מתכוונים לארגן יום עיון בנושא שיביא אולי בפעם הראשונה את כל הגופים שיכולים לתרום ולעשות.

<יונתן פז: יש כאן מקום למיפוי, אני מקווה שנביא סוג של מיפוי ליום העיון כדי שיהיה אפשר לקחת את זה הלאה.

<יונתן פז: צריך להבין יותר טוב את הצרכים.

<יונתן פז: משהו קצת יותר קונקרטי, שאנחנו עושים בימים אלה כתגובה מידית.

<יונתן פז: יש חוברת שהוכנה על ידי הג'וינט, משרד העלייה והקליטה וגופים אחרים שמטרתה להנגיש את האינפורמציה לאוכלוסיות עם צרכים מיוחדים בין אם הם נכים או כאלה שסובלים מלקויות.

<יונתן פז: אנחנו חושבים שאחת הבעיות שלא מספיק לקרוא את ההוראות.

<יונתן פז: מי שגדל כאן בקונטקסט הישראלי יכול להגיב ביתר יעילות - - -

מיכל רוזין: או ביותר פוסט-טראומה.

<יונתן פז: גם זה, נכון.

<יונתן פז: אבל האוכלוסייה של מבקשי מקלט למשל שלא מכירה את ההיסטוריה כאן וגם עובדים שמגיעים משכבות סוציו-אקונומיות אחרות, אני חושב שהם זקוקים למשהו יותר מונגש.

<יונתן פז: יש את החוברת הזאת שמציגה דרך אינפו-גרפיקה דברים מאוד בסיסיים מהו מקלט, לסגור דלת.

<יונתן פז: דברים שמומחשים בצורה גרפית.

<יונתן פז: בימים האלה אנחנו מתרגמים את זה לתאית ולטיגירית, בעיננו אלו שתי השפות שיש להן את הצורך הכי משמעותי.

<יונתן פז: ברגע שזה יתורגם זה יופץ ויגיע גם לפיקוד העורף וכמובן לקו לעובד ולכל ארגוני השטח - - -

מיכל רוזין: ולנו כמובן, לוועדה.

<יונתן פז: בוודאי.

<יונתן פז: לדעתי הדבר האחרון כלקח לנו, אני אתייחס גם לקו החם שביקשת, אפשר ליידע את העובדים באוריינטציה, אני מדבר על עובדים שנכנסים דרך הסכמים בילטראליים, - - -

מיכל רוזין: או, הם לא יבואו לפה.

<יונתן פז: לא.

<יונתן פז: אני לא יודע, אני חושב שלישראל יש לפעמים תדמית - - -

<יוסי אדלשטיין: הם רוצים להרוויח כסף.

<יצחק גורביץ': זה נשמע רע בחוץ.

מיכל רוזין: לא רק בחוץ, גם פה זה נשמע רע.

מיכל רוזין: זה מפחיד.

מיכל רוזין: זה מפחיד, בואו לא נצייר את המצב בצבעים.

מיכל רוזין: גם אם נציג את זה כקריקטורות, המציאות מפחידה.

מיכל רוזין: אם אתה בא משם זה לא כל כך פשוט.

<יצחק גורביץ': קרה לנו עם כמה עובדים מבולגריה שמיינו אותם והייתה הסוגיה של "עמוד ענן" הרבה מאוד מהם ירדו הסיפור.

מיכל רוזין: בצדק, בואו נודה על האמת.

מיכל רוזין: הם אומנם רוצים לבוא ולהרוויח, יוסי, אבל הם רוצים לשמור על החיים שלהם, הם לא רוצים לאבד את החיים שלהם.

מיכל רוזין: אנחנו נולדו כאן, אנחנו חיים פה וזו חלק מההוויה שלנו, היא יכולה להשתנות אם נחליט שאנחנו רוצים לשנות אותה.

מיכל רוזין: זה דיון לוועדה אחרת או למליאת הכנסת.

מיכל רוזין: בסופו של דבר זה שונה, כשאתה נוסע למדינה ואתה יודע כמוני כשאתה מחליט אם אתה נוסע לנופש לתאילנד או לטורקיה, המצב הביטחוני בהחלט משפיע על ההחלטות שלך.

מיכל רוזין: הייתי מאוד רוצה לנסוע לסיני, יש הרבה מקומות שאני מתגעגעת לחזור אליהם ואני בוחרת לא לעשות רק בגלל הנושא הביטחוני.

מיכל רוזין: זה כן משפיע.

מיכל רוזין: לכן אוריינטציה, שאלה טובה האם לדבר על זה באוריינטציה.

<יונתן פז: אני חושב שלהזכיר באופן בסיסי.

<יונתן פז: שאלת אם היו פניות לקו החם.

<יהודית כרמי: לא מחובתנו לעדכן שם?

מיכל רוזין: באופן כללי, כשמדינת ישראל שיש לה מצב ביטחוני - - -

<יהודית כרמי: לא מחובתנו להסביר להם?

<יונתן פז: אני לא מדבר על זה.

<יצחק גורביץ': מדובר על כך, שרצוי שכן יהיו נתונים.

<יצחק גורביץ': כלומר,

<יצחק גורביץ': אם הפועלים פונים במולדביה או איפה שיהיה ושואלים, אז לפחות שיהיו נתונים שנוכל להמחיש.

<יצחק גורביץ': כי בתקשורת זה נראה - - -

מיכל רוזין: איציק, אתה יכול לתת לנו נתונים על כאלה שבאמת לא הגיעו מבולגריה אחרי שהתחיל "עמוד ענן"?

מיכל רוזין: תבדוק את זה.

מיכל רוזין: סליחה יונתן, תסיים את דברייך.

<יונתן פז: שאלת לגבי הקו החם אם היו פניות, בעבר במבצעים אחרים היו יותר.

<יונתן פז: בעיניי, אחד מיתרונות ההסכמים הבילטראליים זו אפשרות התנועה לעובדים, אני לא אוהב את המונח נטישה, הוא שייך לתחום המשפחה אולי.

<יונתן פז: ההסכמים מאפשרים להם תנועה ועובדים שבוחרים לזוז עשו את זה דרך רשות ההגירה או באופן עצמאי.

<יונתן פז: אנחנו באופן עצמאי לא קיבלנו המון תלונות.

<יונתן פז: אני דווקא חושב - - -

מיכל רוזין: בעקיפין נתת מחמאה ליוסי, זה בסדר וזה טוב, כי מגיע לו - - -

<יוסי אדלשטיין: זה בסדר, אני מממן את המשכורת של הג'וינט.

<יוסי אדלשטיין: ממש לא.

מיכל רוזין: כשמגיע אז מגיע, אבל תכף הוא יחטוף ממקום אחר.

מיכל רוזין: יש פה מחמאה כי זה אומר שההסכמים הבילטראליים הם דבר חיובי, אנחנו רואים את זה שוב ושוב.

מיכל רוזין: גם העובדה שאם פנו הוא דאג להעביר אותם ולכן לא היה צורך להתלונן.

<יונתן פז: כן.

<יונתן פז: זה הכול.

מיכל רוזין: תודה רבה יונתן, הוספת לנו, בהחלט.

מיכל רוזין: עוד מישהו רוצה להוסיף לנו משהו לפני שאני שואלת את יוסי שאלה קשה?

<יצחק גורביץ': רק לגבי ניידות.

<יצחק גורביץ': לניידות אין לה זיקה ישירה להסכמים הבילטראליים.

<יצחק גורביץ': לניידות לה יש בכלל זיקה לחוק חופש - - -

<גלית חזקיה-הרשקוביץ: אני רוצה לחזק את העניין למה אנחנו חושבים שזו כן אחריות של המדינה.

<גלית חזקיה-הרשקוביץ: "כיפת ברזל" מונחת לא ליירט טילים בשטחים פתוחים.

<גלית חזקיה-הרשקוביץ: מצד אחד המדינה כן לוקחת אחריות על שטחים מיושבים ועל שטחים מתועשים ויש "כיפת ברזל" ו"פטריוט" ו"מרבד הקסמים" וכל מה שלא יהיה בדברים האלה, והיא לוקחת אחריות על התושבים שלה.

<גלית חזקיה-הרשקוביץ: מצד שני, כמו שציינה לינה קודם, היא לא מקצה כספים למיגוניות ודברים כאלה ואחרים.

<גלית חזקיה-הרשקוביץ: החקלאות מופקרת בשתי פנים, גם בצד הזה שהיורטים שמונחים להגנה על תושבים לא מופנים לשטחים הפתוחים ושם אין הפרדה בין שטח מעובד לשטח לא מעובד, גם המיגוניות והדברים שכן יכולים להציל את החיים שלהם בשטח, להם לא מקצים כסף.

<גלית חזקיה-הרשקוביץ: - - -

מיכל רוזין: אין חולק על דברייך, לא על כך היה הויכוח.

מיכל רוזין: לא נחזור לויכוח, אין חולק, אני חותמת על כה שאמרת.

מיכל רוזין: זה מה שאמרתי בפתיחת דבריי בפתח הישיבה.

מיכל רוזין: בוודאי שזו אחריות המדינה.

מיכל רוזין: אחריותנו, התחלתי בזה, אחריותנו לדאוג לביטחון האזרחים ולביטחון כל מי שנמצא כאן כולל אורחים.

מיכל רוזין: אין ספק, על זה לא היה הויכוח.

מיכל רוזין: לא נחזור לויכוח.

מיכל רוזין: על כל מה שאמרת אנחנו חותמים, לדעתי כולנו פה לחלוטין.

מיכל רוזין: אני חוזרת אליך יוסי, תאמר לי כמה דברים גם בנושא "חולות".

מיכל רוזין: לדעתי "סהרונים" הוא יותר בטוח.

מיכל רוזין: תאמר לי גם לגבי "סהרונים".

מיכל רוזין: ממה שאני זוכרת ב"חולות" אומנם המבנים אינם יבילים, אבל בהחלט לא ראיתי שם מיגוניות או ממ"דים.

מיכל רוזין: תעדכן אותנו.

מיכל רוזין: שוב, שם נמצאים גם מבקשי המקלט וגם סוהרים שצריכים כמובן מקום בטוח - - -

<יוסי אדלשטיין: לקוריוז, בשבוע שעבר התקיים דיון בבית המשפט המחוזי בחיפה, השופט ביקש לדעת מהם אמצעי המיגון שיש ב"חולות".

<יוסי אדלשטיין: מאוד שמחתי שהוא דואג לעובדים שלי, אבל הסתבר שהוא לא דואג לעובדים שלי אלא הוא דואג למסתנן.

<יוסי אדלשטיין: לגופו של עניין, בכל פלח יש ממ"דים.

<יוסי אדלשטיין: שב"ס (שירות בתי הסוהר) עשה הדרכות.

<יוסי אדלשטיין: השב"ס - - -

מיכל רוזין: איפה היו הממ"דים כשאנחנו היינו?

<שמעון מלכה: המכולת היא ממ"ד.

מיכל רוזין: המכולת עמוסה.

מיכל רוזין: אני נכנסתי עם איילת שקד, בקושי שתינו עמדנו.

מיכל רוזין: המוכר התבקש לצאת החוצה כדי שאנחנו נוכל להיות בפנים.

<יוסי אדלשטיין: בכל פלח יש ממ"ד גדול.

<יוסי אדלשטיין: השב"ס עשה הדרכות בכל פלח.

<יוסי אדלשטיין: למרות שזה לא בטווח של 40 ולא של 60 יש שם אמצעי מיגון.

מיכל רוזין: לא נפלו שם טילים?

<יוסי אדלשטיין: יש שם אמצעי מיגון וגם נעשו הדרכות לשוהים.

<יוסי אדלשטיין: דיווחתי לבית המשפט שיש במקום למרות שהוא לא דאג לעובדים שלי, זה בסדר.

מיכל רוזין: בהמשך לציניות של דברך אני בטוחה שהוא דאג גם לעובדים, במקרה הזה כנראה הוא דן בביטחונם של מבקשי המקלט.

מיכל רוזין: אני מבקשת לסכם, גם הבטחתי ישיבה קצרה ועניינית, אני חושבת שכך היא הייתה.

מיכל רוזין: בהבדל מנושאים אחרים אין מה לעשות בנושא הזה, אין לנו יותר מדי להסתכל החוצה וללמוד ממקומות אחרים בעולם, גם סכסוכים אחרים בעולם נראים אחרת משלנו.

מיכל רוזין: הנושא הזה גם לנו חדש, למרות שהסיפור הזה כאן 65 שנה בכל זאת הוא חדש.

מיכל רוזין: לצערי הרב אנחנו לומדים ממבצע למבצע וממלחמה למלחמה ומפוסט-טראומה נוספת על פוסט-טראומה.

מיכל רוזין: בטח ילידי השנתון שלי חוו כמה וכמה מצבים בהם הם ירדו למקלטים והיו צריכים להגן על עצמם.

מיכל רוזין: אני חייבת לומר שנשמע שיש כאן חוסר.

מיכל רוזין: נכון שהחוסר במיגון קיים לא רק לגבי העובדים הזרים.

מיכל רוזין: כמובן שגם לגבי אזרחים, אנחנו יודעים את זה.

מיכל רוזין: אמרתי שזה נושא שמדובר בהרבה וועדות בכנסת והוא חשוב ביותר.

מיכל רוזין: בוודאי אסור לנו להזניח גם את האורחים שלנו ואת כל מי שנמצא כאן.

מיכל רוזין: אנחנו אחראים על חייהם.

מיכל רוזין: בשם הוועדה אני אוציא פנייה גם לשר הביטחון וגם לשר האוצר לגבי המחסור במיגוניות.

מיכל רוזין: כפי שהציע חבר הכנסת שמעון אוחיון גם צינורות בטון בעיקר לשטחים חקלאיים, אבל כמובן גם לפועלי בניין.

מיכל רוזין: אני חושבת שההצעה למפות היכן נמצאים עובדים זרים, ישנם מקומות שהם משתנים ויש מקומות שהם בהחלט קבועים.

מיכל רוזין: רוב הסיכוי, חס וחלילה, שהם יהיו שם.

מיכל רוזין: אין בררה המדינה צריכה להשקיע משאבים משמעותיים במיגון התושבים, האזרחים, העובדים הזרים וגם מבקשי המקלט.

מיכל רוזין: כל מי שנמצא פה זכאי כאן להגנה.

מיכל רוזין: זה הדבר הראשון שאנחנו צריכים.

מיכל רוזין: האחריות שלנו, של מדינה היא אחריות קיימת מאז שהוקמו מדינות הלאום במאה ה-19, דבר ראשון הן הוקמו כדי לדאוג להגנה על ביטחונם של אותה מדינה.

מיכל רוזין: קודם כל הגנה מפני האויב מבחוץ ולאחר מכן הגנה מפני האויב מבפנים, כלומר, שיטור פנימי וביטחון פנים.

מיכל רוזין: לאחר מכן כמובן צריך לדאוג לביטחון סוציאלי, בטחון בריאותי, לדיור ולכל מה שנדרש.

מיכל רוזין: ראשית, ברור שאחריות המדינה זה לדאוג למיגון הזה.

מיכל רוזין: אנחנו נפנה בצורה מסודרת גם לשר הפנים בעניין.

מיכל רוזין: אני חושבת שזה חשוב.

מיכל רוזין: כפי שהתחייבתי נדון בעניין גם במצב שקט.

מיכל רוזין: אני מקווה שהמצב השקט הזה יקרה בקרוב.

מיכל רוזין: גם אחרי "עופרת יצוקה" ו"עמוד ענן" היו כמה ימים בהם המשיך הירי.

מיכל רוזין: בכל זאת אנחנו מקווים שאנחנו לקראת סיום המבצע הנוכחי ושיהיה כאן שקט.

מיכל רוזין: כמובן לתושבי הדרום ולא רק.

מיכל רוזין: לכולם ובפרט לתושבי הדרום אנחנו צריכים לדאוג למיגון.

מיכל רוזין: תודה שהגעתם גם בימים סוערים אלה ונתתם לנו את המידע.

מיכל רוזין: זה חשוב ביותר.

מיכל רוזין: כפי שאמרתי, אין וועדה אחרת שתדון בהם.

מיכל רוזין: אנחנו צריכים לראות אותם ושהם לא יהיו שקופים.

מיכל רוזין: תודה לכם.

<יוסי אדלשטיין: הערה לשאלתך, תוך כדי דיון בדקו, יש גם הנחיות ברוסית.

מיכל רוזין: יפה.

מיכל רוזין: תודה רבה, מצוין.

מיכל רוזין: לפרוטוקול, יש הנחיות גם ברוסית.

מיכל רוזין: ממה שעבר אלינו בצורה מסודרת, זה לא היה.

מיכל רוזין: תודה רבה, הישיבה נעולה.